CELEX: 31994R0538
Language: el
Date: 1994-03-10 00:00:00
Title: Κανονισμός (ΕΚ) αριθ. 538/94 της Επιτροπής της 10ης Μαρτίου 1994 για τον καθορισμό ορισμένων τιμών και ορισμένων ποσών που καθορίσθηκαν σε Ecu στον τομέα των αποξηραμένων ζωοτροφών και μειώθηκαν λόγω των νομισματικών επανευθυγραμμίσεων

Avis juridique important

|

31994R0538

Κανονισμός (ΕΚ) αριθ. 538/94 της Επιτροπής της 10ης Μαρτίου 1994 για τον καθορισμό ορισμένων τιμών και ορισμένων ποσών που καθορίσθηκαν σε Ecu στον τομέα των αποξηραμένων ζωοτροφών και μειώθηκαν λόγω των νομισματικών επανευθυγραμμίσεων  

Επίσημη Εφημερίδα αριθ. L 068 της 11/03/1994 σ. 0020 - 0020 Φινλανδική ειδική έκδοση: Κεφάλαιο 3 τόμος 56 σ. 0090  Σουηδική ειδική έκδοση: Κεφάλαιο 3 τόμος 56 σ. 0090 

ΚΑΝΟΝΙΣΜΟΣ (ΕΚ) αριθ. 538/94 ΤΗΣ ΕΠΙΤΡΟΠΗΣ της 10ης Μαρτίου 1994 για τον καθορισμό ορισμένων τιμών και ορισμένων ποσών που καθορίσθηκαν σε Ecu στον τομέα των αποξηραμένων ζωοτροφών και μειώθηκαν λόγω των νομισματικών επανευθυγραμμίσεωνΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 σχετικά με τη λογιστική μονάδα και τις ισοτιμίες μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), όπως τροποποιήθηκε από τον κανονισμό (ΕΚ)  αριθ. 3528/93 (2), και ιδίως το άρθρο 9 παράγραφος 1,  τον κανονισμό (ΕΟΚ) αριθ. 3824/92 της Επιτροπής της 28ης Δεκεμβρίου 1992 για καθορισμό των οριζομένων σε Ecu τιμών και ποσών που πρέπει να τροποποιηθούν λόγω των νομισματικών επανευθυγραμμίσεων (3), όπως τροποποιήθηκε τελευταία από τον κανονισμό (ΕΟΚ)  αριθ. 1663/93 (4), και ιδίως το άρθρο 1,  Εκτιμώντας:  ότι ο κανονισμός (ΕΟΚ) αριθ. 3824/92 καθιέρωσε τον κατάλογο των τιμών και των ποσών που καθορίστηκαν σε Ecu που θα διαιρεθούν με το συντελεστή 1,000426, ο οποίος καθορίστηκε από τον κανονισμό (ΕΟΚ) αριθ. 537/93 της Επιτροπής (5), όπως τροποποιήθηκε από  τον κανονισμό (ΕΟΚ) αριθ. 1331/93 (6), και έχει προβλέψει να καθοριστούν οι μειωμένες τιμές και τα ποσά που προκύπτουν για κάθε συγκεκριμένο τομέα- ότι οι τιμές και τα ποσά που τροποποιούνται με τον τρόπο αυτό πρέπει να εφαρμοσθούν από την αρχή της  περιόδου εμπορίας 1994/95- ότι πρέπει, συνεπώς, να προσαρμοστεί στον τομέα των αποξηραμένων ζωοτροφών, η τιμή στόχου και η διαφορά μεταξύ της ενίσχυσης για τις αφυδατωμένες ζωοτροφές και της ενίσχυσης για τις ζωοτροφές που ξεραίνονται με άλλο τρόπο- ότι, στον κανονισμό (ΕΟΚ) αριθ. 1288/93 του Συμβουλίου (7), καθορίστηκε για τις περιόδους εμπορίας 1993/94 και 1994/95 η τιμή στόχου στον τομέα των αποξηραμένων ζωοτροφών- ότι το άρθρο 4 του κανονισμού (ΕΟΚ) αριθ. 1528/78 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 1069/93 (9), καθόρισε το ποσό της διαφοράς μεταξύ της ενίσχυσης για τις αποξηραμένες ζωοτροφές και της ενίσχυσης για τις  ζωοτροφές που ξεραίνονται με άλλο τρόπο- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  1. Η τιμή στόχου των αποξηραμένων ζωοτροφών που αναφέρεται στο άρθρο 1 του κανονισμού (ΕΟΚ) αριθ. 1288/93 και μειώθηκε σύμφωνα με το άρθρο 1 του κανονισμού (ΕΟΚ) αριθ. 3824/92 καθορίζεται σε 176,29 Ecu ανά τόνο.  2. Η διαφορά μεταξύ της ενίσχυσης για τις αφυδατωμένες ζωοτροφές και της ενίσχυσης για τις ζωοτροφές που ξεραίνονται με άλλο τρόπο που αναφέρεται στο άρθρο 4 του κανονισμού (ΕΟΚ) αριθ. 1528/78 και μειώθηκε σύμφωνα με το άρθρο 1 του κανονισμού (ΕΟΚ)  αριθ. 3824/92 καθορίζεται σε 24,68 Ecu ανά τόνο.   Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Μαΐου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Μαρτίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 387 της 31. 12. 1992, σ. 1.  (2) ΕΕ αριθ. L 320 της 22. 12. 1993, σ. 32.  (3) ΕΕ αριθ. L 387 της 31. 12. 1992, σ. 29.  (4) ΕΕ αριθ. L 158 της 30. 6. 1993, σ. 18.  (5) ΕΕ αριθ. L 57 της 10. 3. 1993, σ. 18.  (6) ΕΕ αριθ. L 132 της 29. 5. 1993, σ. 114.  (7) ΕΕ αριθ. L 132 της 29. 5. 1993, σ. 1.  (8) ΕΕ αριθ. L 179 της 1. 7. 1978, σ. 10.  (9) ΕΕ αριθ. L 108 της 1. 5. 1993, σ. 114.